Enriko Leta
Enriko Leta (itāļu: Enrico Letta; dzimis 1966. gada 20. augustā) ir itāļu politiķis, 2013. gadā un 2014. gada sākumā bija Itālijas premjerministrs. Izglītību ieguvis Pizas Universitātē un Scuola Superiore di Studi Universitari e di Perfezionamento Sant'Anna skolā. Laikā no 1998. līdz 1999. gadam bijis Eiropas lietu ministrs, no 1999. līdz 2001. gadam bijis rūpniecības ministrs, tāpat laikā no 2006. līdz 2008. gadam pildījis Ministru padomes sekretāra amata pienākumus. Vēl bijis ievēlēts Eiroparlamentā (2004—2006). 2013. gadā Leta tika ievēlēts Itālijas premjerministra amatā. Šajā amatā viņš atradās līdz 2014. gada 22. februārim.